CELEX: 32012R0570
Language: lt
Date: 2012-06-28 00:00:00
Title: 2012 m. birželio 28 d. Komisijos reglamentas (ES) Nr. 570/2012, kuriuo dėl benzenkarboksirūgšties benzoatų (E 210–213) naudojimo į vyną panašiuose nealkoholiniuose gėrimuose iš dalies keičiamas Europos Parlamento ir Tarybos reglamento (EB) Nr. 1333/2008 II priedas  Tekstas svarbus EEE

29.6.2012   
            
            
               LT
            
            
               Europos Sąjungos oficialusis leidinys
            
            
               L 169/43
            
         KOMISIJOS REGLAMENTAS (ES) Nr. 570/2012
   2012 m. birželio 28 d.
   kuriuo dėl benzenkarboksirūgšties benzoatų (E 210–213) naudojimo į vyną panašiuose nealkoholiniuose gėrimuose iš dalies keičiamas Europos Parlamento ir Tarybos reglamento (EB) Nr. 1333/2008 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį ir 30 straipsnio 5 dalį,
   kadangi:
   
               (1)
            
            
               Reglamento (EB) Nr. 1333/2008 II priede nustatytas Sąjungos maisto priedų, leidžiamų naudoti maisto produktuose, sąrašas ir jų naudojimo sąlygos;
            
         
               (2)
            
            
               šis sąrašas gali būti iš dalies keičiamas pagal 2008 m. gruodžio 16 d. Europos Parlamento ir Tarybos reglamente (EB) Nr. 1331/2008, nustatančiame maisto priedų, fermentų ir kvapiųjų medžiagų leidimų suteikimo procedūrą (2), nurodytą procedūrą;
            
         
               (3)
            
            
               pagal Reglamento (EB) Nr. 1331/2008 3 straipsnio 1 dalį Sąjungos maisto priedų sąrašas gali būti atnaujintas Komisijos iniciatyva arba gavus paraišką;
            
         
               (4)
            
            
               buvo pateikta ir valstybėms narėms perduota paraiška dėl benzenkarboksirūgšties benzoatų (E 210–213) naudojimo kaip konservanto į vyną panašiuose nealkoholiniuose gėrimuose;
            
         
               (5)
            
            
               šie į vyną panašūs nealkoholiniai gėrimai gaminamai iš vyno po fermentacijos pašalinant alkoholį. Kad nereikėtų antrinės fermentacijos buteliuose, naudojami benzenkarboksirūgšties benzoatai (E 200–203), o tada gėrimas turi būti pasterizuojamas. Tačiau dėl pasterizacijos pasikeičia ir sumenksta natūralus produkto vaisių aromatas ir kvapas. Įdėjus benzoatų, jie jungiasi su sorbatais, taigi gėrimas ilgiau negenda ir sumažėja poreikis jį pasterizuoti;
            
         
               (6)
            
            
               į vyną panašūs nealkoholiniai gėrimai pristatomi ir pardavinėjami kaip vyno pakaitalas, skirtas alkoholinių gėrimų nevartojantiems suaugusiems asmenims. Šių į vyną panašių gėrimų vartojimas nepakeičia nealkoholinių gėrimų vartojimo. Taigi, pradėjus naudoti benzenkarboksirūgšties benzoatus (E 210–213), jų papildomas poveikis bus ribotas ir nebus viršijama Maisto produktų mokslinio komiteto nustatyta leidžiama paros dozė (3). Todėl tinkama leisti benzenkarboksirūgšties benzoatus (E 210–213) naudoti kaip konservantą į vyną panašiuose nealkoholiniuose gėrimuose;
            
         
               (7)
            
            
               pagal Reglamento (EB) Nr. 1331/2008 3 straipsnio 2 dalį Komisija, siekdama atnaujinti Reglamento (EB) Nr. 1333/2008 II priede nustatytą Sąjungos maisto priedų sąrašą, turi prašyti Europos maisto saugos tarnybos pateikti nuomonę, išskyrus tuos atvejus, kai atnaujinus minėtą sąrašą nedaromas poveikis žmonių sveikatai. Kadangi leidimas benzenkarboksirūgšties benzoatus (E 210–213) naudoti kaip konservantą į vyną panašiuose nealkoholiniuose gėrimuose yra to sąrašo atnaujinimas ir nėra tikėtina, kad tai darys poveikį žmonių sveikatai, nebūtina prašyti Europos maisto saugos tarnybos pateikti nuomonę;
            
         
               (8)
            
            
               laikantis 2011 m. lapkričio 11 d. Komisijos reglamento (ES) Nr. 1129/2011, kuriuo iš dalies keičiamas Europos Parlamento ir Tarybos reglamento (EB) Nr. 1333/2008 II priedas sudarant Sąjungos maisto priedų sąrašą, pereinamojo laikotarpio nuostatų (4), II priedas, kuriame pateikiamas Sąjungos maisto priedų, leistinų naudoti maisto produktuose, sąrašas ir jų naudojimo sąlygos, taikomas nuo 2013 m. birželio 1 d. Siekiant leisti naudoti benzenkarboksirūgšties benzoatus (E 210–213) į vyną panašiuose nealkoholiniuose gėrimuose anksčiau, būtina patikslinti ankstesnę taikymo datą, susijusią su to maisto priedo naudojimu;
            
         
               (9)
            
            
               todėl Reglamento (EB) Nr. 1333/2008 II priedas turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 28 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  http://ec.europa.eu/food/fs/sc/scf/reports/scf_reports_35.pdf.
   
      (4)  OL L 295, 2011 11 12, p. 1
   
   
      PRIEDAS
      Reglamento (EB) Nr. 1333/2008 II priedo E dalyje maisto kategorijoje 14.2.2 „Vynas ir kiti produktai, kaip apibrėžta Reglamente (EB) Nr. 1234/2007, ir į juos panašūs nealkoholiniai gėrimai“ po E 200-203 įrašo įterpiamas šis įrašas:
      
         
                      
                  
                  
                     „E 210-213
                  
                  
                     Benzenkarboksirūgšties benzoatai
                  
                  
                     200
                  
                  
                     (1) (2)
                  
                  
                     Tik nealkoholiniai gėrimai
                  
                  
                     Taikymo laikotarpis:
                     2012 m. liepos 19 d.“